Държавен вестник, бр. 63, 2025 г., стр. 51

БРОЙ  63	
Д Ъ Р Ж А В Е Н  В Е С Т Н И К 	
СТР.  51   
чл. 146 от АПК във връзка с препращащата 
норма на чл. 196 АПК, намира за установено 
следното:
С писмо изх. № 04-00-2154 от 1.12.2022 г. 
(стр. 163 от делото), изготвено от главния 
секретар на Министерството на околната 
среда и водите (МОСВ), до главния секретар 
на МС и входирано в МС с № 104-09-51 от 
1.12.2022 г. са изпратени доклад от минис­
търа на околната среда и водите и проект 
на постановление на Министерския съвет 
за изменение и допълнение на нормативни 
актове с приложени към писмото: финансова 
обосновка, частична предварителна оценка 
на въздействието, становище от админист­
рацията на Министерския съвет, получени 
становища по проекта на ПМС, справка за 
отразяване на постъпилите становища по реда 
на чл. 32 от Устройствения правилник на МС 
и на неговата администрация (УПМСНА), 
съобщение до средствата за масово осведомя­
ване и електронен носител на материалите.
Според изложените в доклада (стр. 164 – 166 
от делото) мотиви е представен проект на 
постановление на Министерския съвет за 
изменение и допълнение на нормативни ак­
тове. Със същия се цели да бъдат допълнени 
техническите изисквания към системите за 
разделно събиране на отпадъци от опаковки 
като следствие от приемането на Наредбата 
за намаляване на въздействието на опреде­
лени пластмасови продукти върху околната 
среда, както и че се цели синхронизиране 
и уеднаквяване на разпоредбите във всички 
наредби по чл. 13 от Закона за управление 
на отпадъците, свързани с обхвата и изисква­
нията към докладите с фактически констата­
ции, изготвяни от одитори, за дейността на 
организациите по оползотворяване и лицата, 
изпълняващи целите си, както и да се направи 
изрично позоваване за реда и изискванията 
към електронния регистър на лицата, които 
пускат на пазара опаковани стоки, въведен 
с чл. 45, ал. 1, т. 13 с измененията на ЗУО 
от 5.03.2021 г., а също така да бъдат отстра­
нени технически несъответствия в НООО и 
Наредбата за излезлите от употреба моторни 
превозни средства.
За постигане на посочените цели в доклада 
са посочени конкретни промени, съответно 
кои нови разпоредби следва да бъдат приети 
и кои следва да бъдат изменени, като за пред­
ложените промени не са необходими допъл­
нителни разходи/трансфери/други плащания 
по бюджета на МОСВ, във връзка с което 
е изготвена финансова обосновка по чл. 35, 
ал. 1, т. 4, буква „б“ от УПМСНА. Сочи се 
още, че очакваните резултати от приемането 
на нормативния акт са свързани със завърш­
ването на нормативната рамка за създаване 
на система за разделно събиране на бутилки 
РЕТ в рамките на съществуващите системи за 
разделно събиране на отпадъци от опаковки 
за постигане на целите, заложени в чл. 11 
от ННВОППВОС, съобразно изискванията 
на Директива (ЕС) 2019/904. Упоменато е 
също, че проектът на постановление заедно 
с доклада, частичната предварителна оценка 
на въздействието и становището на дирек­
ция „Модернизация на администрацията“ 
на МС са обявени за публично обсъждане 
на интернет страницата на Министерството 
на околната среда и водите и на портала на 
Министерския съвет за обществени консул­
тации съгласно изискването на чл. 26, ал.2 от 
ЗНА. В доклада е отбелязано, че справката за 
постъпилите предложения заедно с обосновка 
за неприетите предложения е публикувана 
на интернет страницата на Министерството 
на околната среда и водите и на портала за 
обществени консултации.
От представената по делото справка за 
отразяване на постъпилите становища (стр. 
189 – 263 от делото), получени след съгласу­
ване по чл. 32, ал. 1 от УПМСНА на проект 
на ПМС за изменение и допълнение на нор­
мативни актове, са отразени постъпилите 
бележки и предложения, като са посочени 
приетите и неприетите от тях, както и мо­
тивите за неприемането им, като по делото 
са представени и самите становища.
Проектът на ПМС за изменение и допъл­
нение на нормативните актове в областта 
на отпадъците, частичната предварителна 
оценка на въздействието, докладът, мотивите, 
справка за отразените предложения и стано­
вища, както и официална позиция на „Ка­
уфланд България“ ЕООД са публикувани на 
интернет страницата на МОСВ на 8.07.2022 г. 
в портала за обществени консултации, както 
и разпечатка на коментари от портала. От 
допълнително представени от жалбоподателя 
доказателства се установява, че таблицата със 
становищата от общественото обсъждане на 
проекта е качена в портала на 19.12.2022 г.
От приобщените по делото доказателства 
се установява още, че проектът на постанов­
ление е съгласуван с Министерството на 
отбраната, Министерството на вътрешните 
работи, Министерството на иновациите и 
растежа, Министерството на регионалното 
развитие и благоустройството, Министерство­
то на труда и социалната политика, Минис­
терството на правосъдието, Министерството 
на здравеопазването, Министерството на 
транспорта и съобщенията, Министерството 
на икономиката и индустрията, Министер­
ството на енергетиката, Министерството на 
земеделието, Министерството на културата, 
Министерството на електронното управление,